CELEX: 32019D1905
Language: et
Date: 2019-11-08 00:00:00
Title: Nõukogu otsus (EL) 2019/1905, 8. november 2019, millega palutakse komisjonil esitada uuring liidu võimaluste kohta ajakohastada taimse paljundusmaterjali tootmist ja turustamist käsitlevaid kehtivaid õigusakte, ja ettepanek, kui see on uuringu tulemustest lähtuvalt asjakohane

14.11.2019   
               
               
                  ET
               
               
                  Euroopa Liidu Teataja
               
               
                  L 293/105
               
            
         NÕUKOGU OTSUS (EL) 2019/1905,
         8. november 2019,
         millega palutakse komisjonil esitada uuring liidu võimaluste kohta ajakohastada taimse paljundusmaterjali tootmist ja turustamist käsitlevaid kehtivaid õigusakte, ja ettepanek, kui see on uuringu tulemustest lähtuvalt asjakohane
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 241,
         ning arvestades järgmist:
         
                     (1)
                  
                  
                     6. mail 2013 esitas komisjon Euroopa Parlamendile ja nõukogule järgmise ettepaneku määruse kohta, milles käsitletakse taimse paljundusmaterjali tootmist ja turul kättesaadavaks tegemist. Ettepaneku eesmärk on konsolideerida ja ajakohastada kehtivad õigusaktid, et käsitleda mitut mureküsimust, nagu olemasolevate õigusaktide keerukus, jäikus ja killustatus; nende ebaühtlane rakendamine liikmesriikides, mille tulemusena tekivad takistused kõigile ettevõtjatele võrdsete tingimuste loomisel; vajadus parandada vastavust teiste seadusandlike aktidega, mis nimetatud sektorit puudutavad, ja nende kooskõla muude poliitikavaldkondadega; kulude vähendamise ja tõhususe suurendamise võimaluste olemasolu; vajadus kohaneda tehnika arenguga sordiaretuses ning Euroopa ja ülemaailmse taimse paljundusmaterjali turu arenguga ning põllumajanduses bioloogilise mitmekesisuse ja taimede geneetiliste ressursside säilitamine.
                  
               
                     (2)
                  
                  
                     Euroopa Parlament lükkas komisjoni ettepaneku 11. märtsil 2014 tagasi ja kutsus komisjoni üles ettepanekut tagasi võtma ja esitama uut ettepanekut (1). Nõukogu väljendas 16. juunil 2014 üldist toetust eesistujariigi aruandele, mis sisaldab suuniseid võimaliku muudetud komisjoni ettepaneku kohta. Komisjon võttis oma 2015. aasta tööprogrammis ettepaneku tagasi ning uut ei esitanud.
                  
               
                     (3)
                  
                  
                     Nõukogu on seisukohal, et mureküsimused, millega komisjon 2013. aasta ettepaneku kaudu tegeleda kavatses, on endiselt asjakohased ja et kehtiva õigusraamistiku ajakohastamise võimaluste hindamiseks tuleb teha uuring kooskõlas 13. aprilli 2016. aasta institutsioonidevahelist parema õigusloome kokkuleppega, (2) eriti selle punktiga 10 Euroopa Liidu toimimise lepingu artiklite 225 ja 241 kohaldamisest,
                  
               ON VASTU VÕTNUD KÄESOLEVA OTSUSE:
         
            Artikkel 1
            Nõukogu palub komisjonil esitada 31. detsembriks 2020 uuringu võimaluste kohta ajakohastada taimse paljundusmaterjali tootmist ja turustamist käsitlevaid kehtivaid õigusakte.
         
         
            Artikkel 2
            
               1.   Nõukogu palub, et komisjon esitaks ettepaneku, kui see on uuringu tulemustest lähtuvalt asjakohane, või vastasel korral teavitaks nõukogu alternatiivsetest meetmetest, mida on vaja uuringu järel võtta.
            
            
               2.   Tavakohaselt palub nõukogu komisjonil tagada, et ettepanekule on lisatud mõjuhinnang.
            
         
         
            Artikkel 3
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 8. november 2019
            
               
                  Nõukogu nimel
               
               
                  eesistuja
               
               L. ANDERSSON
            
         
         
            (1)  Euroopa Parlamendi 11. märtsi 2014. aasta seadusandlik resolutsioon (ELT C 378, 9.11.2017, lk 303).
         
            (2)  ELT L 123, 12.5.2016, lk 1.